Soetrissies met Aspersievulsel | Toortsie, Kameel en Bokbaaivygie se blog
← ‘n Vuil koevert en die boodskap (2)
Hoe gaan dit met die Banting? →
Soetrissies met Aspersievulsel
Posted on Januarie 15, 2015	by Toortsie
Ideaal vir Banting-Entoesiaste…
Hierdie resep is genoeg vir 2 mense, maar dit sal aangepas kan word vir die hoeveelheid mense wat jy verkies.
1 pakkie spek, gekap (bacon)
4 aspersies, of enige groente van jou keuse, in stukkies gesny
2 groot groen of rooi soetrissies
Braai spek en ui in botter tot sag. Gooi aspersies, of ander groente by en roerbraai vir ‘n baie kort rukkie, net totdat die aspersies sag, maar steeds ferm is.
Gooi ‘n bietjie van die kaas, die mayonnaise en ‘n bietjie swart peper by.
Halveer die soetrissies en haal die binnekant en pitte uit.
Sit die soetrissies met die hol kant na bo in ‘n bakplaat.
Skep roerbraaimengsel in die soetrissie halwes,
Strooi die orige kaas bo-oor.
Vir nog Banting resepte, loer gerus by my Pinterest blad.
Koolhidraatvrye en Lae Koolhidraat resepte
9 Responses to Soetrissies met Aspersievulsel
Januarie 15, 2015 om 1:21 nm
Dankie vir die skakels!
Ek het nou finaal besluit dis wat ek ook gaan doen! Ek is erg opgewonde. Gaan die naweek die boek koop en Maandag begin ons in alle erns. En een van die meisies hier by my werk ook.
Ek is tans by ‘n FB Banting groep, en hulle is fantasties met hulp en raad en resepte ens ook! en sommer bietjie bemoediging ook.
Ek sien vreeslik uit daarna. 🙂
Januarie 15, 2015 om 2:18 nm
Januarie 15, 2015 om 3:52 nm
Jinne, dis amper 4 uur hier by die werk en ek is nou vrek honger na jou smul-lekker-prentjie! Gebraaide spek in botter: is dit werklik dieet kos?
Januarie 15, 2015 om 3:53 nm
Jaaaaa dit is. As jy die banting dieet volg.met genoeg kaas daarby en natuurlik die groente.
Januarie 15, 2015 om 3:54 nm
Onthou Banting is ‘n lewensstyl, nie dieet, alhoewel mens gewig daarmee kan verloor.
Januarie 15, 2015 om 4:31 nm
Januarie 15, 2015 om 5:19 nm
Tot by die mayonaise sal my man gek wees oor die gereg. Kan mayo uitlaat 🙂
Januarie 15, 2015 om 5:44 nm
My dogter het dit gemaak. Sy hou ook nie van mayo nie. Net klein bietjie ingesit.
Januarie 20, 2015 om 10:12 vm